Ръководство за оценка на качеството на протеините в продуктите от соеви фуражи (Резюме на OK-Net EcoFeed Practice) - organic-farmknowledge.org - Tool\nРъководство за оценка на качеството на протеините в продуктите от соеви фуражи (Резюме на OK-Net EcoFeed Practice)\nСоевите зърна са отличен източник на протеини, но също така съдържат анти-хранителни компоненти, които трябва да бъдат деактивирани чрез топлина преди хранене на свине или домашни птици. Високите температури обаче също могат да увредят основните хранителни вещества, намалявайки тяхната усвояемост.\nИнхибиторната активност на трипсин (TIA), индексът на дисперсиране на протеини (PDI) и уреазната активност са полезни показатели в соевите продукти за оценка на качеството на преработката на соеви зърна и помагат да се предскаже наличността и смилаемостта на хранителните вещества. Повечето фуражни лаборатории могат да измерват тези параметри. В допълнение, специализирана близка инфрачервена спектроскопия (NIRS) вече може да измерва наличието на аминокиселини.\nРедовното наблюдение на основните показатели за преработка на соя е от съществено значение за постигане на постоянно високо качество на продукта. Резултатите могат да се използват и от животновъдите за планиране на фуражни дажби. Практически препоръки Интензивността на обработката е от ключово значение за качеството Общите процедури за топлинна обработка на соевите зърна са препичане, пара и екструзия. Целта на тези процедури е да деактивират анти-хранителни компоненти като трипсинови инхибитори. Прилагането на високи температури обаче неизбежно води до увреждане на хранителните вещества, така че целта е да се балансира интензивността на обработката. За препечените соеви зърна интензивността е функция на времето за обработка и температурата. Съдържанието на суров протеин е стандартен параметър на фуража, но не предоставя информация за смилаемостта. Индикаторите за преработка са измерими компоненти на соевите фуражни продукти, които правят количествено измеримо качество на преработката на соя (термична обработка). Таблица 1 обобщава показателите за обработка, които най-добре предсказват смилаемостта на фуража. Наличността на хранителни вещества може да бъде висока, ако стойностите за активността на инхибитора на трипсин (TIA) и индекса на дисперсионност на протеини (PDI) са в рамките на целевия диапазон (вижте числата в таблица 1). От друга страна, лошото съотношение на преобразуване на фуража става по-вероятно, ако например стойността на TIA в соевия кекс е по-висока от 4 mg / g (виж Фигура 1).\nЖивотновъдство - Управление на хранителните вещества - Системи за култивиране - Преработка и съхранение на произведените фуражи\nanimal husbandry , feeds , feed processing , бобови растения\nVerein Donau Soja http://www.donausoja.org


Артистичен уикенд в Пространство за култура ТаМ - Велико Търново\nТози уикенд Пространство за култура ТаМ Велико Търново (ул. "Велчо Джамджията" 16, КДК) ще бъде домакин на две събития, представящи най-новите артистични намеси в градското пространство.\nНа 15 октомври (петък) от 19:00 ч. премиерно ще се излъчи видео от провелия се в началото на септември VT Graff Fest, което ще покаже процеса на изрисуване на стените на ул. "Магистрална".\nНа 16 октомври (събота) от 16:00 ч. артгрупа ДУПИНИ представя проекта ГРАД – ИЗКУСТВО – ПРИРОДА и пет артистични инсталации в сърцето на квартал Варуша Юг.\nВторото издание на VT Graff Fest се проведе от 4 до 6 септември във Велико Търново. Фестивалът събра на едно място едни от най-разпознаваемите български графити артисти, които изрисуваха две стени на ул. "Магистрална" с обща площ 500 кв. м. Организаторите на събитието са Ганчо Ганев и Калоян Петров, а темата на тазгодишното издание беше „Природа“. Видео от работния процес и цялостната атмосфера от събитието ще бъде представено за първи път на живо във Велико Търново, след което предстои и онлайн премиера.\nАртистичният уикенд ще завърши с музикално събитие в клуб Мелон с благотворителен характер. В събота, 16 октомври, от 19:00 до 23:00 ч. Галин Попов и Ларс Нордби ще селектират музика, а събраните средства от цената на билетите ще бъдат в подкрепа на възстановяването сградата на Клуб на дейците на културата (КДК).\nПовече за кампанията #БъдещеЗаКДК може да научите тук. www.tamvt.com\nАвтор: Екип на ТаМ\n14.10.2021 г. 16:45\nЕтикети: срещи, проекти, Велико Търново, ТаМ, VT Graff Fest, артистични намеси в градско пространство


Соларен смесителен комплект Solar Kit 1 Kvs1,2 3/4" | АКВА СИСТЕМИ\nСоларен смесителен комплект Solar Kit 1 Kvs1,2 3/4"\nАртикул #: 103685-1.2\nПроизводител: BRV (Италия)\nСоларен смесителен комплект Solar Kit 1, Kvs1,2\nTЕРМОСТАТИЧЕН КОМПЛЕКТ ЗА СОЛАРНИ СИСТЕМИ\nКомплектът е напълно окомплектован и фабрично тестван и се състои от:\nТермостатичен разделителен вентил 1" с вътрешни резби с фиксирана температура от 48 °C. Тялото на вентила е изработено от месинг.\nСоларен възвратен клапан и филтър, интегрирани в щуцера откъм соларния бойлер.\nT-образна холендрова връзка към високотемпературния бойлер (бойлер с допълнителни нагреватели или с допълнително подгряване от котел).\nТермостатичен смесителен вентил 1" с вътрешни резби. Тялото на вентила е изработено от месинг. Работния диапазон на смесителния вентил може да бъде регулиран в диапазона между 35 °C и 65 °C чрез завъртане на врътката.\nСоларен възвратен клапан и филтър, интегрирани в щуцера откъм постъпващата студена вода.\nМеждуосево монтажно разстояние 136 mm.\nИзолационна кутия от експандиран полипропилен (EPP) с размери: 234x128x100 mm.\nТ-образна връзка в средната част на устройството с възможност за регулиране на геометричната позиция на тръбните връзки. В някои от възможните позиции на свързване е възможно да се наложи да се премахне изолационната кутия.\nMаксимално статично налягане 10 bar (PN 10)\nMаксимално динамично налягане 5 bar.\nМаксимален коефициет между двете налягания 2:1.\nМаксимална входяща температура: непрекъсната работа до 100 °C, а за кратки интервали (за период до 20 s) - до 120 °C.\nОбхват на регулиране на температурата: 30÷65 °C. Точност: ±2 °C.\nТръбни връзки: 3/4" с външна резба, холендрови.\nКоефициент на дебита: КVs 1.2 - при малка консумация на вода - max. 35 l/min (при разполагаемо налягане 3 bar)\nСлънчевият комплект Solar Kit 1 позволява да се управлява автоматично, за да се възползваме по най-добрия начин от произвежданата топлинна енергия от слънчевата система по всяко време на годината и да подготвяме и доставяме битова гореща вода в домакинствата с желаната от нас температура. Този комплект с предлага с практична изолационна кутия от EPP. Работи в два режима:\n- В случаите, когато постъпващата вода от акумулатора, независимо дали е подгрявана от термосифонна соларна система или соларна система с принудителна циркулация (с помпа), е достатъчно гореща (примерно лятото) първият вентил, влючен в комплекта пропуска водата към смесителния вентил. Тогава смесителният (вторият) вентил смесва водата с постъпващата от водопровода студена вода до зададената от потребителя температура.\n- Kогато температурата на водата в акумулатора е по-ниска от 48 C, както обикновено е през зимата, разделителният вентил пропуска пропорционално водата към доподгряващия бойлер (подгряван от електрически нагреватели, нафтов, електрически, газов котел или котел на биомаса). В този случай слънчевата енергия се използва изцяло. Водата се донагрява във високотемпературния бойлер за кратко време. Термостатичният смесителен вентил регулира температурата на водата, подавана към крайния потребител.\nТази система има функция да спре водоподаването към консуматорите в авариен случай, т.е. при липса на студена вода в мрежата, като предотвратява вероятността някой да се изгори с прекалено гореща вода.\nПроизведено от BRV Bonetti Rubinetterie Valduggia S.r.l. - Италия\nСоларен смесителен комплект Solar Kit 2 Kvs1,7 3/4"\nСоларен смесителен комплект Solar Kit 1 Kvs1,7 3/4"


Козметолозите на REFAN съветват – хидратирайте кожата си през зимата! – Труд\n19.01.2017 • 15:03\nКозметолозите на REFAN съветват през зимата да се използват хидратиращи продукти, които да осигуряват на кожата така необходимата й влага и препоръчват за студените дни козметичната серия Shea/Karite с органично масло от ший, богато на незаменимите за кожата витамини А и Е, както и на микроелементи и мастни киселини. Счита се, че то е най-добрата грижа за кожата през студения сезон, защото набавя живителна влага и хранителни вещества за нея, поддържа еластичността й и клетъчното обновяване.\nСъс серията Shea/Karite можете да се погрижите за кожата през зимата от глава до пети: подхранващият крем за лице е подходящ за употреба през деня и нощта , препоръчва се за суха и чувствителна кожа , а леката му и копринена консистенция се топи, без да оставя мазни следи. Макар и скрита под дебелите дрехи, кожата на тялото също има нужда от хидратация и за тази цел е подходящ подхранващият крем за тяло с органично масло от ший, чието използване козметолозите препоръчват. Под душа можете да се доверите на подхранващия шампоан за коса и тяло Shea/Karite, който омекотява и хидратира сухата коса и кожа.\nПрез зимата е важна и добрата грижа за крайниците. Кожата на ръцете и краката е изключително чувствителна и в студеното време е склонна към загрубяване и напукване, затова е необходима интензивната й хидратация, за което са особено подходящи подхранващият лосион за ръце и кремът за крака от козметичната серия Shea/Karite на REFAN.\nДруга алтернатива за студените дни са дневният и нощният крем с хиалуронова киселина на REFAN. Ако считате, че освен от хидратиране, кожата на лицето ви има нужда и от възстановяване на нейния свеж, младежки и сияен вид, можете да се доверите на серията HYALURONIC ACID. Специалистите от световноизвестния козметичен бранд я препоръчват през зимния сезон заради изключителната способност на хиалуроновата киселина да задържа вода близо хиляда пъти повече от собственото си тегло. Комбинацията между хиалуронова киселина и колаген в серията HYALURONIC ACID хидратира в дълбочина, подобрява еластичността на кожата и стяга лицевия контур.


1909_08_19_1 Учителя организира събора, 1909 - Търново (Годишна среща на Веригата). Протокол за 19 август - 1909 - Хронология на учителя Петър Дънов\n1909_08_19_1 Учителя организира събора, 1909 - Търново (Годишна среща на Веригата). Протокол за 19 август\n(Годишна среща на Веригата). Протокол за 19 август\n1. Протокол за годишната среща на Веригата - сряда. Записал Петко Гумнеров.19 август, 9 часа сутринта\n2. Протокол от годишната среща на Веригата - Варна, 19 август (от книгата "Годишни срещи на Веригата (1900-1915г.)")\n19 август, 9 часа сутринта\nГ-н Дънов написа девиза и каза:\n- Ще го носите със себе си. В това има три велики заповеди. Ще ги носите със себе си и ще се стараете да съобразявате живота си с него. Това е Божията воля за вас. След трите закона на Веригата, дадени на 16 август, написва се това, дадено на 19 август сутринта.\n„Все, що попросите в Мое име, Аз ще го сторя.\nНе бой се, мало стадо, Отец е благоволил да ви даде царство."\nЗа обещанията: - Всякога, когато човек дава известен оброк, той го дава пред други и всякога, когато даваме едно обещание пред други дух, той ще те последва и ще понасяш всичките последствия и страдания.\nЕдин по-висш закон отменява разпорежданията на по-нисш закон. Например да кажем, оженил си се, но ако ти се каже да следваш Господа и да оставиш жена си, ти си длъжен да я оставиш, защото Провидението по един естествен начин може да я задигне, но, за нейно добро, то не я задига, но пък излъчва мъжа от нея, за да следва Господа. Във всички свои обещания да внимаваме и да ги даваме разумно.\nТази година се взима четвъртият петък на месеца за пост, и то ще постите така, че да се наберат 25 часа, за да се образува числото 7, вечерта да сте вече нахранени, а щом удари 7, хапнете, дето и да сте, после да вечеряте. Аз желая през тази година да сте духовно добре и весели. Всеки може да работи за Господа. Всичките работи са благословени. Господ и най-лошите работи обръща за наше добро. Господ е единственият, Който е най-близо до всичките. Той е на Небето, на Земята и вътре в човеците.\nЦикълът на развитието се равнява на 24 милиарда години и този цикъл с най-долната част представлява адът, най-гъстата материя, докъдето духът може да слезе. Чистотата на един дух зависи от неговото влияние. Колкото по-голямо влияние има един дух, толкова той е по-чист и обратно.\nМойсей, Илия, Исаия са били с най-голямо влияние между еврейските пророци. Най-младият ангел в Небето е на 24 милиарда години.\nЗа картина, за която г-н Дънов каза: - Тая картина е философията на Веригата и няма в никоя окултна школа такава картина. Сърцето лежи в лявата страна затова, защото лявата страна представя отрицателната страна на живота. Лявата страна е любовта, а дясната страна е мъдростта. Духовете слизат от лявата страна, а се възкачват от дясната страна.\nТези, които воюват, ако бъдат внимателни, ще получат благословение. Но ако изгубите силата си, тогава ще изпаднете. Ако някога се намерите в утеснение, зор, пишете ми и аз ще ви помогна. Ако се обръщате към мене от духовни съображения, добре, но ако от някоя гордост, тогава вие губите. Ако се роди някоя мисъл: „защо да се обърнем към него", тогава вие губите, защото заради вярата вие се благославяте.\nСлавяните са по-близо до духовния свят и сърцето трябва да се развие. Англосаксонската раса развива интелекта и приготовлява следващата култура, която иде.\nСвети Иван Рилски се въплотил в някой си Йосиф, който живял е работил около Варна - Месемврия, и той е, който е подготвил освобождението на България. И сега той работи за България. Тогава е живял около 80-90 години.\nНай-напредналите духове между славяните са Св. Св. Кирил и Методий и Борис. Кирил и Методий са славяни. Те ще се явят чрез въплощаване до края на този век, за да подготвят духовно този народ и ще повдигнат славянството.\nЦар Борис е бил ръководен от един дух, който е обединявал славянството.\nКазакова ще дойде след 4 години чрез въплъщаване на физическото поле, а докторът (Миркович) - след 2 години.\nТози век е определен като век за чистене. И ако кавказката раса не приеме, ще стане катастрофално променение - половината от Европа ще потъне в океана, а културата ще се пренесе в Африка. Но през този свят сега иде магнетическа вълна, която ще пречисти всичко негодно и тая вълна ще се пред-шествува от признаци: земетресения, омрази, напасти, злото ще се увеличи, войните, които се готвят, и пр. Но има всичките условия да стане обединение на народа и положението на българския народ е много добро. Влиянията в Европа му съдействуват да се подигне, а именно английското и германското влияние му съдействуват да се подигне. Опасността е, че с подигането на България управляващите ще могат да се заблудят и да го ударят на ядене и пиене, да забравят, че са били 500 години под робство и затова ние работим именно, за да не се повтаря робството.\nЦар Освободител (Александър //) е бил оръдие на духа, който обединява славянството, той е именно, който му е заповядал и той не можеше да не послуша да не освободи България.\nНай-важните събития, които има да станат, не може да се кажат положително, защото много работи се отсрочват, понеже фактите не се подчиняват на пророчествата, а пророчествата - на фактите.\nАз не искам да знаете кой съм аз, защото ако искам да бъда известен, ще отворя очите на двама слепи, те ще разправят кой съм. Добре, да ви явя кой съм, но ако се подигне едно гонение, колко от вас ще изтърпите? Затова аз не искам да ви туря на хлъзгава почва. Аз избягвам това, познавам душата на българския народ и не искам да му създавам карма. Исус Христос се изяви на еврейския народ, но Го не приеха и си навлякоха карма. Аз не искам да създавам карма на народа. Аз не се изявявам, искам да оставя народа да се развива по естествен път.\n7 часа вечерта\n- Искате материализация, но сега няма условия. През годината вие се гответе и усилете духовно и аз ще ви съдействувам да стане това. Обаче при сегашните условия и сегашната обстановка материализацията е невъзможна.\nОтидохме в друга стая за моление. Молбата бе за българското духовенство и православната църква, за българския народ, за неговото духовно развитие, за учителите и учащата се младеж, за цялото славянство, за всичките други народи, които съдействуват за идването на Царството Божие.\n- Ще почнем с „Хвалата" (Хвапение) и ще благодарим на Бога за всичките милости и благости.\n„Господи Боже наш, душата ни тихо уповава на Тебе. Открил си ни пътищата Си и виждаме Твоята благост; проявил си ни милостта си и виждаме дълготьрпението Ти; показал си ни любовта Си и виждаме Твоята доброта; посочил си ни истината и виждаме Твоята святост; изявил си ни името Си и виждаме Твоята правда; научил си ни на всяка мъдрост и знание и виждаме Твоите велики дела; обърнал си сърцето ни и виждаме Твоето присъствие навсякъде; просветил си ума ни и виждаме Твоите творения, че всички са добри; опасал си ни със силата Си и гледаме Твоето могъщество.\nИ след всичките добрини и благости, които си излял отгоре ни, според Твоята вътрешна пълнота, нашето желание е винаги да гледаме Твоето лице и да се радваме и веселим в пълнотата на Твоята любов. Ние Ти благодарим за Твоята милост и грижпивост, с които си ни заобиколил. Нашата душа винаги се радва, че милостта Ти ни следва. Ти всякога ни слушаш и си готов винаги да ни крепиш и да ни даваш помощ, когато сме в нужда.\nБлаги Господи, Велики Отче на Небето, избавяй ни от ухищренията на лукавия. Ето, Ти си говорил и ние вярваме, че Ти ще ни утвърдиш във век да те славим. Господи, Който си неизменен, закрепи нашите братя и сестри, за да пребъдем всичките в Тебе и да пребъдеш в нас, за да сме в едно, както Ти и Отец и да Те прославим с плодовете на живота си пред человеците.\nБлаги Боже, Който си ни дал живот и здраве, Който ни насищаш с хляб и вода и ни задоволяваш с хилядите Си благоволения всеки ден. Твоето Слънце изгрява всяка заран като младоженец тича в пътя си, който си му начертал. То ни донася и разпръсва Твоите благословения повседневно. В Твоето име оживоторява всичката Земя. Задига и донася облаците, напоява земята с дъжд и влага и изважда всеки стрък изпод земята. Украсява полските цветя с всичката им хубост, която си им дал отначало, развеселява всички живи същества и человека, когото си направил според подобието Си, вдъхва в неговите жили вяра и надежда да се труди и работи, като му казва, че Ти ще благославяш труда му.\nВелики са Твоите наредби. Всичките ние, Твои чада, идем днес да Ти поднесем своята благодарност. Облякъл си ни в дрехите на живота и колко хубави са тия облекла, в които си ни обгърнал. Благословени Господи, от всичките векове, приеми нашата благодарност, която Ти поднасяме от душа.\nДадена чрез г-н Дънов. След молитвата г-н Дънов ни каза:\n- Ето що говори Господ: „Аз съм чул гласа на вашата молитва, ще Ме познаете според делата. Имайте мир в себе си и любовта ви ще бъде съвършена."\nВсички казахме. - Благодарим.\nСлед това г-н Дънов каза:\n- Тая вечер събранието се свършва, а утре ще се разискват въпроси от частен характер.\nIV.19 август, 9 часа сутринта


На невероятна сцена са станали свидетели пътуващите по бул. "Ботевградско шосе" в столицата\n04 Авг. 2020, 13:00\nНа невероятна сцена са станали свидетели пътуващите по бул. "Ботевградско шосе" в София. Това става ясно от видео, публикувано в социалните мрежи. На кадрите се вижда как човек притичва през платното пред смаяните погледи на шофьорите.\nПричината за неочакваната поява на човека насред шосето се оказва кон, който явно е избягал. Животното препуска между "островчето" на двете платна, докато стопанинът му се опитва да го догони.\nPosted by Alexander Sabev on Friday, 31 July 2020\nВеднага под видеото се заредиха и много реакции и коментари.\nМрежата прегря заради тази СНИМКА\nМрежата прегря от ВИДЕО на млад мъж под карантина в болницата в Бяла Слатина\nПълен шаш! Мрежата прегря заради кофа за смет в София СНИМКА


NESTLÉ® LZ® | Nestlé\nNESTLÉ® LZ® е първата марка аеро шоколад, произвеждан в България. Присъства на пазара повече от 50 години и успешно съществува в своя оригинален формат. LZ® е с гарантирано качество от Нестле, а оригиналната рецепта, по която е произведен, е българска. Тя периодично се подобрява, за да отговаря винаги на вкуса на потребителите. Името LZ® e и абревиатурата, използвана като международен индекс за българските полети, която идва от инициалите на българския пилот Лазар Цанев.\nNESTLÉ® LZ® е шоколад с атмосфера и, където и да си, пoдобрява настроението ти, винаги носейки ти приятните усещания, от които се нуждаеш, без да полагаш усилия за това. Уникалното в него – аерираността на шоколада, те освежава с усещането, което оставя уникалното му топене в устата и едновременно с това е по-лeк от обикновен шоколад.\nЕто защо вкусът му е винаги така желан и обичан вече толкова много години.\nПотопи се в нова атмосфера!\nШоколад с атмосфера\nNESTLÉ® LZ® аеро шоколад\nефирно, въздушно, сензационно усещане – още с първото докосване на устните хилядите шоколадови балончета започват да се топят в устата ти, като умножават многократно удоволствието от нежния млечен шоколад.\nNESTLÉ® LZ® натурален аеро шоколад\nАКО ТЪРСИШ УДОВОЛСТВИЕ В ТЪМНОТО\nопитай първият натурален аеро шоколад в България! Потопи се в тъмната магия на много какао и безброй топящи се шоколадови сферички!\nNESTLÉ® LZ® аеро бял шоколад\nефирно, въздушно, сензационно усещане в бяло.


Шест жертви, които родителите правят, за да ни осигурят по-добър живот | parentskids.com\nАко родителите ви не са богати, но полагат всички усилия, за да ви осигурят хубав живот, оценете жертвите им.\nРодителите са хора, които имат една неизменна мисия – да помагат на децата си да живеят добър живот и обикновено правят това до последния си дъх. Жертвите, които родителите правят за малките си деца са неизмерими. Ето главните шест от тях:\nУединение и време за себе си\nКато родител, трябва да направите избор да търпите крясъците на децата и тропането им по вратата на банята, докато сте вътре, или да оставите вратата отворена и да загубите всякаква възможност за уединение.\n„Време за себе си” е нещо почти несъществуващо за родителите или поне не по същия начин, по който е било преди да имат деца. Но не се притеснявайте, един ден ще си го върнете (вероятно когато станат тийнейджъри).\nСоциалния си живот\nДецата обикновено си имат приятели, с които се срещат, при които преспиват понякога, мотаят се из парка или ходят на кино. Родителите от друга страна, нямат този лукс. Те винаги предпочитат да пренебрегнат социалния си живот за сметка на децата си.\nСлед като станеш родител става невероятно трудно да лавираш между приятелите и семейството.\nДа изглеждаш зашеметяващо\nОтмина времето, когато можеш да си позволиш да изглеждаш зашеметяващо всеки път, когато излизаш от вкъщи. Сега, всеки ден се съревноваваш за правото си да вземеш душ и тичаш през глава, защото обикновено закъсняваш.\nХората ще се отнасят към теб като към зрял възрастен и отговорен индивид, но обикновено комплиментите, които получаваш са фалшиви, защото като се прибереш вкъщи, откриваш шоколад по ризата си или парчета пица по косата си.\nКогато ражда дете, майката трябва да премине през най-ужасната физическа болка в живота си. Човешкото тяло има ограничени възможности да търпи на болка. Но ставайки майка, жената успява да се справи и с това.\nКогато се роди бебето, обикновено губи предишната си форма и трябва да полага големи усилия, за да си я върне отново.\nТова означава и че самочувствието й спада драстично. Все пак, кой не иска да изглежда добре? И ако е предпочела да роди с цезарово сечение, й остава белег за цял живот.\nИ все пак, тя избира това същество да излезе от собственото й тяло. Това дете се превръща в най-скъпоценното нещо в живота на родителите си и те се чувстват благословени за възможността да пожертват целия си свят за него.\nВаканциите с деца не са почивки, те са пътувания. Слагаш децата в колата, след което те прекарват безкрайни часове в крясъци и ревове. И когато накрая пристигнеш, се чувстваш по-уморен от всякога.\nКогато тази „почивка” приключи, е нужна още една, за да си починеш наистина.\nВъпреки неоспоримия факт, че децата ти ще те побъркат, ще намериш сили да го превъзмогнеш, благодарение на това, че ги обичаш.\nВероятно заради начина, по който държат пръста ти с миниатюрните си ръчички или заради начина, по който гушкат плюшените си играчки, докато спят. Заради възможността да ги наблюдаваш как растат, правят грешки и се учат от тях.\nЗаради тези и много други неща, родителските саможертви си струват напълно.\nАвтор: Крис Ди, превод Десислава Димитрова, социален педагог и психолог\nДесислава Димитрова, психолог


Европейският съюз е изнесъл 1,2 млрд. ваксини ᐉ Новини от Fakti.bg - Свят | ФАКТИ.БГ\n28 Октомври, 2021 17:23 7045\nЕС цели да изнесе част от производството на ваксини в Африка\nДосега ЕС е изнесъл 1,2 милиарда дози ваксина против коронавирус, съобщи председателят на Европейската комисия Урсула фон дер Лайен на пресконференция. Тя добави, че ЕС подкрепя постигането на целта в следващите месеци 70 на сто от пълнолетните хора по света да получат ваксина срещу новото заболяване.\nВ предстоящите месеци ЕС ще произведе над 3,5 млрд. дози, повечето от тях ще бъдат за износ, а половин милиард ще бъдат дарени, допълни Фон дер Лайен. По нейните думи ЕС цели да изнесе част от производството на ваксини в Африка, за да може препаратите, ползвани там, да бъдат приготвяни на място.\nТя съобщи, че се очаква да започне производство на иРНК ваксини в Сенегал, Руанда, Южна Африка, Гана, Египет, Мароко, Нигер и Кения. "Винаги сме споделяли ваксините си справедливо с останалата част на света. Изнасяхме толкова, колкото и доставихме на гражданите на ЕС. Всъщност всяка втора ваксина, произведена в Европа, се изнася", посочи наскоро Урсула фон дер Лайен.\nУрсула фон дер Лайен: Трябва да предотвратим пандемия на неваксинираните\nЕвропейският съюз се справи успешно с овладяването на пандемията. Това заяви председателката на Европейската комисия Урсула фон дер Лайен по време на ...\nБраво! Може и бантустанските Тикви да започнете да изнасяте!\nЗа без пари ... може някое канибалско племе да ги вземе.\nНие ще изнесеме 100 милиона бежанци.и наще хора искат да опитат от лекият западен живот.жени алкохол яхти курорти лукс.\n"ЕС е изнесъл.." Няма ли да е по-точно, компании/фирми от ЕС са изнесли?! По всяка вероятност средствата от тези ваксини са за компаниите, а те плащат данъци на държавите си, които са в ЕС. Едва ли ЕС разпределя бюджетни средства към държавите членки? Все пак ЕС не е държава с единен бюджет! Тази информация вероятно може да служи за формиране международно влияние на ЕС.\nВ предстоящите месеци ЕС ще произведе над 3,5 млрд. дози ваксини! И понеже сме в ЕС трябва да ги оползотворим иначе няма пари за нашите алчни политици, президенти и министри! И затова ни принуждават да се ваксинираме! Какво като умрът или се уредът хората в следствие от ваксините!\n5 То е ясно\nТова прави печалба от 200 млрд.евро за евреите.Искат и още .Боцкайте се да им пълните гушите


МТП-А2.1 на базата на Урал 4320. ICM, 1/72, конверсия - Страница 5 - Форум за стендов моделизъм\nВ момента е 28 май 2020 07:44\n[ 100 мнения ] Отиди на страница\tПредишна 1 … 3 4 5 6 7 Следваща\nМнениеПубликувано: 11 май 2011 09:06\n.. и добавих котешки такива на вратите.\nМного голяма таз' котка? Колкото фаровете почти\nМнениеПубликувано: 11 май 2011 09:13\nТая зъмба побарах сабаале. Да сменям ли?\nМоже и с по-малки. Тези са 1,5 мм - около десет сАнтима, както се казва, в реалния живот.\nМнениеПубликувано: 11 май 2011 09:18\n60 mm е в ралността съветска.\nСега, като ги гледам на телевизора, верно малко големи идат. Че и на друго място са, на всичкото отгоре. Ще му избарам едни по-ситни, но мястото няма да сменям, че отдолу не съм почистил хубаво отлятите ICM-ски.\nМнениеПубликувано: 12 май 2011 09:44\nЕ, ше дупчим по-маленки, значи.\nМнениеПубликувано: 12 май 2011 09:49\nА това е кратък фотообзор на снощните занимания.\nСложих страничните огледала за обратно виждане. Огледални, разбира се... Монтирах и дръжките отстрани на вратите.\nУхо на крана - за да се закача той самият\nГлавен маслопровод към баката с хидравлично масло (кабел от компютърна мишка, по същество )\nИ стъпенките за шифиора и навигатора:\nМнениеПубликувано: 12 май 2011 12:06\nНалага ми се да направя 2 куки - за крана и за лебедката.\nДавайте бързо идеи като как да стане това, че няма време. Докато не съм се разкандърдисал...\nМнениеПубликувано: 12 май 2011 13:51\nВиж в рибарските магазини за ВИРБЕЛ или КАРАБИНКА!!! Има ги и в комбинация,както и много други екстри точно за твоя тип модели\nНа снимката са комбиниран тип!\n120520111831.jpg [ 209.65 KиБ | Видяна 336 пъти ]\n120520111830.jpg [ 225.07 KиБ | Видяна 336 пъти ]\nМнениеПубликувано: 12 май 2011 14:16\nЗлатен си Тишо, мерси!\nЩе проверя още утре!\nМнениеПубликувано: 12 май 2011 15:46\nЛъска като на гявол очото!\nМнениеПубликувано: 12 май 2011 15:47\nМнениеПубликувано: 14 май 2011 20:42\nРазяснение за огледалата? Как станаха "огледални"?\nМнениеПубликувано: 16 май 2011 10:32\nТова съм се запънал да го довърша.....\nДобавих главите на болтовете на манипулатора\nНаправих и ролката, която поддържа въжето на лебедката.\nПри наличието на САМО 2 проекции - няма как да разбера начина на закрепване на резервната гума. Затова направих само това, което се вижда на проекциите (чертежа е някъде по-напред в темата)\n"И ние пушим цигари KENT и дъвчем бомбони ТИК-ТАК..." Култовата реплика на Павел Попандов е от филма "Оркестър без име". Аз бонбонките (или поне кутията) употребявам за ... мигачи.\nНалепих и задната част на рамата, барабар с теглича.\nВ крайна сметка куката на лебедката направих от медна тел. Въжето си е въже - RB models.\nМнениеПубликувано: 16 май 2011 10:39\nЛепнах стрелата за буксиране. Накачулих твърдите тегличи, двойния буксир и още нещо си там... Монтирах и страничните дръжки до стълбите отзад.\nЗалепих търкалетата, монтирах крана, монтирах кабината. Аааа, сложих му и ламбите на покрива - за движение в колона.Позацапах го.\nПонастоящем положението е такова:\nМнениеПубликувано: 16 май 2011 12:13\nТака си бяха........\nАз само ги изрязах......\nМат`ряла е ... бонбонки. Пластмасовите "гнезда" (или там както се казват) за поставянето на бонбоните имат борд отстрани, широк около 10-15 мм. От едната страна златничък, от другата - огледален. Режеш по размер, лепиш и - готово!\nТия специално съм ги правил от "Фигаро" на Сушард - с цял лешник. Не, че има значение. Такива имах под ръка.


Публикации свързани с `сърце` - Dnevniche.com\nРезултати от търсене по таг: "сърце"\nАко знаех, че това е последният път в който мога да усетя топлината ти щях да вдишам по-дълбоко аромата ти и да целувам по-нежно кожата ти. Щях да запазя всеки един миг от този момент и щях да ги заключа на сигурно място - в сърцето си.\nELIZA Ное 16 '13 · Оценка: 5 · Тагове: целувка, сърце, аромат, кожа, миг, момент, топлина\nПрез цялото това време вярвах, че ме обичаш, както аз, но разбрах. Заблуждавала съм себе си всеки ден, всеки час, всяка минута и секунда. Всеки ден поемах от отровната ти любов и нито за момент не се отказах от мечтата си да бъда с теб. Поемах ударите ден след ден в името на любовта. Исках да съм щастлива с теб, надявах се, че ти искаш същото. Но един ден разбрах, че тази отрова, тази болка е била просто за да ме нараниш, както аз нараних теб с онези ужасни думи, които изрекох преди, когато не бях на себе си, заради лъжите ти. Връщаш си всичко сега, когато цената е много по-висока, болката, сълзите всичко е в повече. Седя замислена и истината е...чувствам се някак предадена, сърцето ми е предадено. Вярваше ти, а ти заби нож в него. Въпреки това аз ще продължа да понасям ударите ти, мили мой. Знаеш ли защо? Защото човек трябва да бъде достатъчно силен, за да понесе последствията от грешките си. За това просто ще се изправя срещу теб и ще чакам поредния ти удар, но когато го направиш, аз няма да почувствам нищо.\nГалина. Сеп 15 '13 · Оценка: 5 · Тагове: болка, любов, сълзи, сърце, отрова, предателство\nПиша и изтривам.. Задрасквам и отново....Отново се намирам там, от където започнах. Все още съм изплашена от това, че чувствата ми не бяха достатъчни за теб, за мен, за двама ни. Изплашена съм, че сърцето ми не успя да ти даде всичко. То беше прекалено крехко и след всеки удар, който му причиняваше то продължи да те обича - макар и на парчета. Спомените, които ми остави са извор на болка, дълбока бездна на безутешна мъка и един остров на примирие и надежда. Знаеш ли, да бъда щастлива се оказа много по трудна задача.., много по трудна от тази да търся разбитата си на части душа разпръсната в пясъците копнежа - тази пустиня, това изоставено място, чийто герои остават все още без име..\nЧесто ми казваше, никога да не търся любовта в днешния ден, защото тя остава заключена между стените на вчерашната утрин. Тогава не намирах смисъл, но сега намирам. Любовта ти никога не е съществувала. За теб тя е била нещо примитивно...Докато аз, аз живеех за всеки лъч надежда, който се прокрадваше от фалшивата ти усмивка.\nВечер след вечер възглавницата ми беше пропита от сълзи, размазана спирала, разлети обещания и фалшиви намерения. Но знаеш ли, всъщност свикнах без теб. Някак си се научих да живея без теб.\nНе си мисли, че те мразя. Напротив благодарна съм ти, че ме научи, че една истинска любов никога не би причинила болка. Тя боли единствено, когато я няма. Надявам се един ден да се научиш да обичаш, като буря, като сърна, като сърце.\nSophia Сеп 8 '13 · Оценка: 5 · Тагове: любов, сърце, любовна, писмо, есе, лично творчество, мечта, спомен, копнеж\nКолко ли пъти е била на лицето ми, не помня.Попадах на различни места, сред различни хора. Толкова често се налагаше да я слагам, че не помнех вече истинското си лице. Тя, маската, успяваше да ме съхрани, предпази, най- вече от мен самата, поставяйки ми ограничения. Познавах нрава си. Сигурно щях да направя много грешки, за които да съжалявам. Още по- лошо- щях да наранявам, а не исках.Кога я свалих ли? Обикновено не позволявах на никого да разбере, че тя съществува. Аз преценявах пред кого да я сваля, на кога да се доверя, но в последно време случаите, в които желаех да я махна, се разредиха драстично. Все пак, надеждата ми, че един ден ще мога да бъда по- дълго време без нея, се осъществи ...Да, свалих си маската там, където най- не очаквах, но вътрешно сякаш го желаех. Беше минало много дълго време, откакто не я бях сваляла и то пред момче, а сега точно това направих. БЕШЕ ВЪПРОС НА ВРЕМЕ ДА РАЗБЕРА ЧЕ БЕШЕ ЕДНА ОТ ОНЕЗИ ГРЕШКИ.. ГОЛЕМИТЕ.\nЕстествено, че бях наранена. Бях съсипана. Разрушена на съставни частици. Беше въпрос на характер. Беше въпрос на добри и верни приятели, които слушаха за драмата ми отново и отново, чиито рамене бяха пропити със сълзите ми и чиито сърца се късаха заедно с моето при всеки спомен за случилото се. Кошмарът на това да си вярвал, да си се надявал, да ти е обещано, но вместо да ти се даде, да ти бъде отнето всичко останало. Една година по - късно ми е пределно ясно защо преживях всичко, с което животът ме накара да се справя. За да разбера колко силна всъщност мога да бъда. За да имам възможността да преосмисля и преоценя качествата и недостатъците, които притежавам.Точно преди една година си пожелах някой специален, който да открадне сърцето ми. Днес сама му го давам. С чиста съвест и цялото!\nAlly Авг 23 '13 · Тагове: любов, сърце, маска, специален, наранен, съсипан, приятели\nСърцето и разумът\nВинаги е имало и ще има борба между сърцето и разума, защото повечето пъти това, което е избрало сърцето, не е това което мисли за правилно разума. Сърцето често действа безразсъдно, защото търсейки да постигне своето, е готово да направи всичко, дори да изгуби себе си. То често пъти обича сляпо. Не вижда лошите страни и неща, недостатъците и е готово да страда, но да опита, дори само за един кратък момент, една капка от това, за което жадува. Готово е да плати огромна цена и в замяна да получи нещо, привидно за другите -малко, но за него по - ценно от всичко. И точно тези саможертви го правят неразумно в действията си. То се раздава напълно за това, което обича, а в замяна често пъти не получава нищо или пък ако получи, то ще е несравнимо по - малко от това, което е нужно да получи, за да навакса раздаденото. Има и други случаи, разбира се, в които това за което се бори, му отвръща със същата обич и всеотдайност. Точно заради тези случаи сърцата на всички, които жадуват да бъдат обичани ( а вярвам, че всеки човек малко или много иска да бъде обичан), се борят така усърдно да намерят Човека (с главно Ч). Но някой знае ли шанса за осъществяването на този отклик какъв е ?\nБезразсъдния път на сърцето е осеян с безброй дупки и несгоди, но то не само, че не ги вижда, а тича.. Прави скок след скок в тъмното, а погледът му е само в целта- без да поглежда в краката си, без да обръща внимание на раните, причинени от паданията му по пътя, по който е поело, причинени от неравенствата по него. Но то гледа само целта, изоставило всичко наоколо, всичко останало. А каква е целта, някой ще попита. Това е щастието. Онзи трепет, който не би могъл да се опише с думи, защото думите са ограничени, а чувствата не могат да се изразяват с тях. Те се усещат.\nА накрая ? Сърцето, дало всичко, което има, забравило себе си, каква е гаранцията, че дори и да стигне целта си, ще може да и се наслади? Какво му е останало? Жертвало е всичко, забравило е себе си и чак сега се поглежда и вижда че цялото е наранено, но също така и празно. Тогава чак може да осъзнае, да погледне трезво на нещата, и да види колко глупаво и безразсъдно е постъпило. да осъзнае че не всичко което то иска е правилно и е за него, но поради упорството и слепотата си, хвърляйки всичко което има, цялата си енергия върху черновата.. оставяйки без нищо.. когато дойде беловата, питам аз, какво ще е останало от него, какво ще може да даде ? Ще може ли да се изправи или най - лошото.. Гледайки към една затворена врата и втренчвайки се в нея.. Пропускайки да види отворената пред него, към която то е обърнало груб.. Ще може ли да види Правилния, Правилната ?\nЕдна кауза си заслужава, ако не те кара да се бориш сам, да губиш себе си, да се променяш.\nА разумът винаги го е знаел ! Той винаги се опитва да ни предпази, но какъв е смисъла, ако сърцето няма уши да чуе и очи да види как той винаги крещи и се опитва да те вразуми и да не те остави да паднеш ! Но сърцето ни повечето пъти не слуша напливите на разума - бори се срещу него. То си знае своето и го иска с цялото си същество, ще плати всяка цена, а понякога дори невъзможната, за да открие и последния ключ към истинското щастие за него.\nНО разума не винаги трябва да бъде слушан, защото макар повечето пъти - прав, той е ограничен от логиката, стъпил здраво на земята и мислещ за последствията. Той не позволява компромиси относно самоуважението на човека и ценностите му. Но не осъзнава, че за да обичаш и да си щастлив не винаги е нужна логика. Може бие нужно да мечтаеш, да послушаш сърцето, което е свободно в мечтите си и да вярваш. А любовта е нелогична. Тя просто се случва. Тя е ЛЮБОВ !\nAlly Авг 23 '13 · Тагове: любов, разум, сърце, рана


Кои точно са съдниците? | Вестник "ДУМА"\n30 Юни 2022четвъртък23:08 ч.\nВместо да пускат по състезателната писта за нов мандат старите членове на Комисията по досиетата, политиците ни да помислят за държавата\n"А съдниците кои са?" Така питаше Чацкий, младият образован дворянин от безсмъртната комедия "От ума си тегли" на щатския съветник, драматург, поет, композитор, пианист, дипломат и дворянин Александър Грибоедов.\nВъпросът за съдниците стана отново актуален у нас по много смешен, ако не беше така тъжен и безобразен, български "юбилей" - 5 години "дела и документи" на Комисията по досиетата, отпразнуван пищно и фанфарно. С международни гости и с метани към властта. Нищо че същата комисия беше създадена по време на предишния парламент, и заслуга, а какво да премълчаваме - и част от вината за нея носят и хората, които лява България нарича "нашите". Вярно, идеята беше различна, но не това е първият Франкенщайн по земите ни.\nТа какво отчете комисията в т.нар. си равносметка? Проверени 112 445 души, установена принадлежност на 6387, обявени публично - 5782. Живи хора. Много от тях, сигурна съм дори - повечето от тях, служили на държавата си с убеждението, че работят за просперитета й. Точно толкова разсипани съдби - техни и на семействата им, тъй като изстрелите в публичното пространство са за "доносници" и "агенти", което по отношение на тези хора просто не е вярно. Но на помпозния юбилей стана ясно нещо важно - двама от деветимата членове, избрани от 40-ото Народно събрание, ще бъдат номинирани за още един мандат. И още един, чието име засега не беше споменато, за разлика от това на председателя на КОМДОС-а, някогашния служител на Добричката народна милиция Евтим Костадинов и на иначе талантливата журналистка Катя Бончева. Третият трябва да се постарае, знайно е как - клиентелизъм, послушничество, угодничество, безпрекословно изпълнение за изречени и подсказани задачи.\nЗа това беше и безсмисленият труд, който осигури комфорт за години напред на напълно и съвършено излишната структура в и без това раздутата ни администрация. Комисия с бюджет, равен на две трети от този на цялата ни Национална разузнавателна служба. И част от членовете на която, вече наградени с доверието на министър Цветанов, криейки се зад буквата на закона, приемаха позите на морални съдници с единствената цел непрекъснато да заблуждават българското общество, за да бъде пожертвана една държавна структура, която същесвува във всички нормални държави. Защо се случи това ли? Защото, с някои гръмогласни изключения, десетките хиляди служители на МВР, на ДС и тяхната агентура продължават и до днес да са със силна непоносимост към престъпленията в държавата, защото точно те най-добре виждат престъпния характер на извършвания грабеж, и тъй като не желаят да вземат участие в него, съвсем реална беше вероятността те да бъдат пречката в доразграбването на държавата. Та комисията поправи този пропуск... С антинационални, недемократични, репресивни списъци на хора, които в момента на огласяването на имената им дори бяха на работа в чужбина, така че десетки хиляди български граждани бяха положени на дръвника на политическата гилотина. (Да не говорим, че тази комисия се изполвза винаги, когато властта иска да удари някоя непокорна институция. Липсата на поредност в огласяването е инструмент.) Българското разузнаване и всички специални служби, а и МВР като цяло, за един дълъг период от време ще си останат най-вероятно без качествена агентура, защото беше направено всичко възможно (и невъзможно) авторитетът и доверието в тях да са сведени до минимум. За престъплението към научно-техническото разузнаване да не говорим.\nИначе много са въпросите, предизвикани от един скучен отчет на една безсмислена комисия. Те са важни за обществото ни най-вече с категоричния извод, че в днешната българска държава изчезва чувството за държавност - у политиците, у държавниците, у гражданите. А се губи у нашите деца! Надежда обаче има - отговорните български политици трябва час по-скоро да влязат в ролята си на организатор и изпълнител на държавната власт, защото ако се окажат неспособни да отговорят на предизвикателствата на времето, демокрацията предоставя възможности на обществото, особено когато става въпрос за запазването на своята държава, да търси и намира своето ново, по-адекватно политическо представителство.\nА бъдещите стари-нови членове в новия мандат на комисията? Състезанието между тях за топлите им и отлично платени местенца очевидно вече е започнало, методите са известни, видими и разпознаваеми. Предстои ни или да се посмеем, или да поплачем. Не че работата е за смях...


store.bg - Книги - подложка за бюро - учебници\nКниги ... ... Търсене на: подложка за бюро Страница 10 от общо 38\nПодложката за повиване с декорация "Момиченце" на "Interbaby" е много полезен аксесоар в ежедневната грижа за детето. Тя се сгъва като чанта с връзки и спокойно може да я носите навсякъде по време на разходка с вашето мъниче. Материята на допирните лицеви части е произведена от 100% памук. Вътрешността на подложката е от мека вата с непромокаем гръб, което позволява да я поставите директно върху бебешкото легло. ...\nТърсене на: подложка за бюро Продукти 109-120 от общо 445\nСто дни дъжд. (Милош Латинович) “Персей“


All Stories Tagged With девици\nНовини Разкрития\tПОТРЕС! Кадафи насилвал ДЕВИЦИ в харема си (ВИДЕО и СНИМКИ)\nМуамар Кадафи наистина е разполагал с харем, при това достатъчно богат на девственици, които били принуждавани да участват в сексуалните прищявки на диктатора Кадафи насилвал девици в харема си. Легенди се носят за харема на либийския диктатор, в който имало не десетки, а стотици млади …\n0 Етикети: "Жертвите в харема на Кадафи", амазонки, Аник Кожан, военни, девици, диктатор, жени, книга, Либия, лидер, Муамар Кадафи, насилие, сексуални робини\nСвят Дестинации\tДевически клуб отваря врати в Москва!\nНяма възрастови ограничения за членуващите, но едно е важно – девствеността! Клубове всякакви по света се създават и защо и да няма клуб на девиците. Има девически училища, но обикновено там те пращат родителите ти, за да те предпазят от вредните влияния на смесените училища, …\n0 Етикети: Арина Николаевна, Гогол, девици, клуб, Москва


Мнение за Фиат Панда на метан (фабричен) - Страница 2\nРезултати 11 до 20 от 26\n29.01.2019, 15:52 #11\nОще от началото тоя джамбазин почва да лъже ,че разхода бил 5лв/100 градско.Няма как да стане.От там насетне по-пътя на логиката лъже за всичко и няма причина да му се вярва за нещо ! 1млн % не и на 186к км ,а вероятно на 486 или 586к .Цената също е бааааааааая завишена.\n29.01.2019, 17:07 #12\nПо-добре търси с фабрично LPG, по-разпространено гориво е, няма да се чудиш кога и къде да зареждаш, разликата в разхода като цена е минимален. Един приятел кара VW Caddy на метан и ходи да зарежда само на 1 място, че на някой места е доста калпав, а пък то е на другия край на София и реално ако обикаляш да ходиш да заредиш само, то ти убива икономията от няколко левчета, а пък ако е калпав метана, ще я убие още повече.\n29.01.2019, 17:40 #13\nЗвънях днеска тук-там и... си .. мамата. Насолиха ме едно хубаво... луд съм да дам 4+ хиляди за панда, при положение, че за тия пари ще взема Ланча Муса... по-добре било Пунто... па Идея... па това с фабричната газ като се прецакало нещо къде ще я настройват, пък щяла да е на 500 хиляди +...\nАма аз понеже се доверявам на форуми и приятели взех преди няколко години един Хюндай Гец дизелов 1,5 три цилиндрова шинтя, която праска 11/100 нафта градско ...иначе върви и нямам други ядове с него (кара се във Варна). Та затова търся нещо по-икономично\nВключително познат джамбазин ми предлага Муса 1.9 100 коня, па макар и по-дърта, поне мотора ми е познат. И сега?!\nЯвно събота ще се обикаля по Дупница...\nп.с. след такава обиколка, след като ми отмъкнаха либрата, се сдобих с Опел Астра, без да съм го планирал и за сега съм доволен\n29.01.2019, 18:59 #14\n29.01.2019, 19:08 #15\nПолучих и такава оферта: https://www.mobile.bg/pcgi/mobile.cg...1&slink=9mzgf1\n29.01.2019, 21:16 #16\nИ аз съм за Муса ако ще се избира измежду горе коментираните. Даже се бях засилил да взимам такава за евридейка. Имах условие да е автоматик и... се отказах Добро попадение е, ако ти трябва ръчка.\n30.01.2019, 10:56 #17\nЛично моя съвет е да ги разкараш тия Панди и подобия. Особено Муси. Градска кола, чуписе много повече от най-капризната, която ще се кара извънградско.\nОтделно този ще те закачи ще ти счупи фар, онзи друго. Габаритни части кът и цени до небето.\nВземи си една Корса за тези пари, сложи ѝ най-обикновена газ и не се занимавай с глупости.\n30.01.2019, 11:23 #18\nПробега няма нищо общо и е х3 или х4 (само да си знаеш).\nЗа такъв двигател и аз ще се съглася, че за пръв път чувам (след кратка справка Panda II с фабричен метан има варианти 1.1 54 к.с. и 1.2 60 к.с., моля за поправка, ако греша), но за пробега не съвсем. Според теб средно по 18 000км+ на година са малко? За бензин? На мен ми звучи като реален пробег за 10 годишна кола (освен ако не са излъгали и за годината ). А пък въпросният 0.9 twin air turbo виждам, че се слага на моделите от 2011-та и 2014-та година, тоест следващата генерация.\n30.01.2019, 11:57 #19\nТая кола е купена нова за служебна, личи си. Погледни интериора в какво състояние е. Всички служебни коли са предимно бели, особено на фабрична газ. Мой колега си взе Bravo на 3г и беше на 250 000km (на таблото беше "като нова" )\n30.01.2019, 16:12 #20\nПо-добре търси с фабрично LPG, по-разпространено гориво е, няма да се чудиш кога и къде да зареждаш, разликата в разхода като цена е минимален.\nТука не съм много съгласен.За цялата минала година средно разхода на метан+бензин докато прехвърли,ми е около 7.20 -7.50лв/100км и то при скъп метан 1.55лв при нас в Пловдив. Средно за цялата година.Метан станции вече има навсякъде по БГ,еле пък в СФ.\nЗа газ съм карал последно преди 10г,но мисля че под 10лв/100км няма как да падне.Или 25% повече.При много км ,с метана спестяваш доста пари./близо +3000 лв на 100к км ,ако разхода на газ му е 10лв/100 а аз мисля че е и повече.И при скъп метан.Ако е на морето,там е без пари /\nПоследна промяна от dan4op5 : 30.01.2019 в 16:15\nВсички времена са по Гринуич +2. Часът сега е 06:38.


Най-големите задръствания по света- Kой европейски град e в топ 10?\n16 юни 2019 16 юни 2019 Yana 0 коментара TomTom, задръстване, натоварен трафик, трафик\nСпоред Индекса на трафика на Tomtom, на първо място по задръствания в света са Мумбай (Индия), Богота (Колумбия) и Лима(Перу).\nПроцентите задръстване представляват измереното допълнително време за пътуване, което шофьорите прекарват в автомобила през цялата година. TomTom изготвят индекса си на база на времето за пътуване при нормални условия и пътен трафик по всеки път в съответните градове. След това анализират времето за пътуване на шофьорите през цялата година (24/7) и сравняват периодите, за да пресметнат извънредните времена за придвижване от точка до точка.\nНиво на задръстване от 36% означава 36% повече време за пътуване, в сравнение с периоди, когато няма задръстване. Времената за пътуване в периоди, когато няма задръстване не се базират на ограничения на скоростта, а на реално осъществени пътувания.\nКъде са европейските градове в класацията\nОбщо 229 европейски града влизат в класацията. Най-много задръствания в Европа са отчетени в Москва, или по-точно в регион Москва. Руската столица е на 5-о място. Следват я Истанбул, Букурещ, Санкт Петербург и Киев.\nСофия влиза в топ 100 в цялостната класация като позицията ни се запазва същата, спрямо миналата година.\nБългарската столица заема 52-ро място, а спрямо европейските си съседи е на 21-а позиция. Пред нас са Париж(18), Лондон(17), Брюксел(16) и Рим(12).\nИзточник: TomTom. Снимка: Pixabay\n← Започна най-голямото изложение за тежкотоварни автомобили TRUCK EXPO 2019\nАвтономното превозно средство без кабина, на Volvo, започна работа (видео) →\nСебастиан Льоб записа трета етапна победа в рали Дакар (галерия)\nШофьор на камион беше глобен с 10 000 евро и причината е неочаквана\n22 май 2018 Yana 0\nСписък на локациите на новите испански полицейски радари за скорост


Земна ябълка | Групи храни и ястия Framar.bg\nНачало › Хранене › Групи храни и ястия › Зеленчуци › Земна ябълка\nЗемната ябълка, известна още като гулия, може да се срещне и под името йерусалимски артишок, макар че произходът й няма нищо общо с Йерусалим (родината й е Северна Америка). Стъблото и цветовете на растението приличат на слънчоглед, стъблата достигат до 3 метра височина, а цветовете са яркожълти.\nЧастта, която се консумира, са кореновите грудки на растението, наподобяващи вкуса на сладка ряпа.\nВ 100 грама от земната ябълка се съдържат само 65 калории, 14 грама въглехидрати, 0 грама мазнини и 2 грама протеин. В състава на корена влизат витамини и минерали като ниацин, тиамин, рибофлавин, фолат, витамин С и Е, фосфор, калций, калий, манган, селен, цинк, магнезий и желязо.\nРаботи като пробиотик\nВ земната ябълка има инулин - вид влакно, което е несмилаемо за хората и действа като пробиотик в храносмилателния тракт и като храна за полезните бактерии.\nКогато инулинът се комбинира с течност и поради химичния си състав, той се образува в кремообразен гел, който действа добре при запек.\nПредотвратява желязодефицитна анемия\nЖелязото е важен хранителен минерал, помагащ на червените кръвни телца да доставят кислород до тялото. Той също играе съществена роля в създаването на енергия, за добра мускулна функция и за развитието на мозъка.\nНиските нива на желязо могат да причинят развитието на желязодефицитна анемя, симптомите, на която включват главоболие, умора, слабост, недостиг на въздух, студени крайници и бледа кожа. В 100 грама земна ябълка се съдържат около 43% от необходимата дневна доза желязо.\nВитамин В1, известен още като тиамин, помага на тялото да превръща захарта в енергия и подобрява концентрацията и паметта. В допълнение, добрите нива на тиамин се свързват и с балансирано емоционално състояние.\nДефицитът на тиамин причинява слабост и умора, раздразнителност и необяснима загуба на тегло. В 100 грама се съдържат 17% от препоръчителния дневен прием на витамин В1.\nКалцият е основен минерал, от който тялото се нуждае за поддържане на добро здраве. Около 99% от елемента се съхраняват в зъбите и костите. Той се комбинира с други важни минерали, за да образува твърди кристали, които формират структурата и силата на костите.\nНай-добрият начин за превенция срещу остеопороза е достигане на препоръчителните дневни нива на калций чрез богата диета в съчетание с ежедневно умерено физическо натоварване.\nВ 100 грама земна ябълка се съдържат 11% от препоръчителния дневен прием на калций.\nФосфорът е важен минерал, който се намира във всяка една клетка на тялото ни. Той помага на бъбреците да отделят ефективно отпадъците, спомага изграждането на здрави кости и зъби, съдейства за мускулната функция и е важен за регенерирането на клетките. Освен всичко това той участва в производството на енергия в организма.\nПризнаците, че се нуждаете от повече фосфор са: загуба на апетит, разрушаване на зъбите, умора, неравномерно дишане, болка в ставите и костите, тревожност, промяна на теглото или слабо костно развитие при децата.\nВ 100 грама от зеленчука се съдържат 11% от препоръчителния дневен прием от минерала.\nКалият е важно хранително вещество за правилната функция на всички тъкани, клетки и органи в човешкото тяло и е жизнено необходим за свиването на мускулите, докато практикувате някакви физически упражнения.\nХора, които редовно консумират храни с високо съдържание на калий, са по-малко застрашени от инсулт. Калиевият дефицит включва редица неразположения: тежки главоболия, анемия, дехидратация, умора, сърцебиене, високо кръвно, подуване на тъканите и раздразнителност.\nЗемната ябълка е известна със съдържанието на хелиангин - горчиво вещество, което стимулира секрецията на стомаха и спомага за облекчаване на нарушеното храносмилане.\nЗемната ябълка (включително и кората й) се консумира сурова или сготвена. Тя се комбинира успешно с различни храни и обикновено се добавя в супи.\nОбърнете внимание, че след като обелите грудките, е добре да ги полеете с лимонов сок, защото в противен случай ще почернеят бързо.\nКонсумацията на гулия може да доведе до проблеми със стомаха, включващи газове, диария. Хората, които са чувствителни към маргаритки, турта и невен, могат да получат алергична реакция.\nБелтък 2 гр.\nтиамин,фосфор,калий,калций,витамин С, желязо и др.\nИзлекувайте бъбреците и пикочните пътища с помощта на земна ябълка\nНасърчете имунитета си със земна ябълка\nпреди 49 дни, 14 часа и 45 мин.\nпреди 143 дни, 8 часа и 43 мин.


Женена от пръв поглед Светлана си посипва главата с пепел с онлайн видео и снимки\nЖенена от пръв поглед Светлана си посипва главата с пепел\nБурен скандал между участниците в „Женени от пръв поглед“ се разигра в актуалния епизод на шоуто. Светлана и Антония проявиха женска солидарност и нападнаха Георги, заради това, че се е отказал прибързано от семейния живот с Гергана.\n„Ти се държиш като изплашен мъж. Не може за няколко дни и да се отказваш“, го нахока Антония. „Ще си седиш сам, зад думите, зад егото, зад постъпките…“, наля още сол в раната Светлана. Двете момичета нападнаха Георги без да чуят неговата теза и го нарочиха за виновен за разрива в отношенията им с Гери. Въпреки че се опита да защити, той се почувства наранен от нападките.\nНа следващата сутрин след излъчването Светлана му се извини публично. В профила си във „Фейсбук“ тя написа, че е постъпила под влиянието на емоциите, които не успява да контролира напълно и затова си плаща.\n„Заставам зад тезата си, че човек трябва да прави в известен смисъл компромиси (не с ценностната си система и собствената си личност разбира се), и че за да опознаеш един човек наистина трябва да минеш с него не през еуфорични и положителни емоции, а през трудни и тежки моменти. Нещо, което за 9, 19 или 30 дена трудно може да се случи.\nТова, което искам да кажа е, че сгреших, когато си позволих да коментирам и нападам Георги. И тъй, като го направих в национален ефир – сега искам да се извиня! Извинявам се на него – на Георги. (с пълното съзнание, че думите ми ще провокират негативи за мен самата). Съгласна съм, че всеки човек сам кове съдбата си.“, пише Светлана и после добавя:\n„В случая постъпих прибързано, необмислено, неразумно, нетактично и да емоционално. Ще го приема, като един сериозен урок за себе си.“\nПубликувано в Женени от пръв поглед Нова телевизия на 22 май 2015 г.


Хомеопатия, Десислава Тодорова, класически хомеопат, Къщата на здравето архангел Рафаил - Солите на Д-р Шуслер\nОСНОВИ НА УЧЕНИЕТО ЗА ШУСЛЕРОВИТЕ СОЛИ\nШуслер (1821-1898) бил едновременно лекар и изследовател. Основа за неговите хипотези и разработването на терапията с минерални соли били съвременните познания относно значението на минералите за растенията и живите същества, както и изследването на клетката през 19 век, хомеопатичното му образование и лекарска практика. Шуслер първи разпознал и оповестил нуждата от достатъчен и адекватен внос на минерални вещества за човешкия организъм и предвидил значението им за здравето на хората. При определянето, кои минерални съединения да включи в своя лечебен метод, той се позовал на ролята на минералите в човешкия организъм – наличието им в клетки и тъкани, тяхната физиологична функция и асимилирането им в тялото. На неговите критерии отговаряли следните минерални съединения:\nNo. 1 Calcium fluoratum No. 7 Magnesium phosphoricum\nNo. 2 Calcium phosphoricum No. 8 Natrium chloratum\nNo. 3 Ferrum phosphoricum No. 9 Natrium phosphoricum\nNo. 4 Kalium chloratum No. 10 Natrium sulfuricum\nNo. 5 Kalium phosphoricum No. 11 Silicea\nNo. 6 Kalium sulfuricum No. 12 Calcium sulfuricum\nШуслер категорично отхвърлил добавяне на средства, които не отговаряли на критериите му. През 1887 той дори отстранил No.12 Calcium sulfuricum от своята терапия, заради твърденията на един виден за онова време химик, че Calcium sulfuricum не спада към постоянния състав на организма.От смъртта на Шуслер са изминали над 100 години. Утвърдените Шуслерови соли бяха допълнени с нови съединения и успешно приложени в биохимичната практика. Днешното състояние на науката и големият практически опит положиха основата за по-широко приложение на биохимията.\nКое e особеното на Шуслеровите соли?\nШуслеровите соли не са като минералите, влизащи в състава на традиционните препарати.\n Изхождайки от общото значение на минералите, се използват само тези соли, чиято физиологична функция е недвусмислено изяснена. Минералните вещества се “разреждат”, като чрез стриване се раздробяват на отделни молекули и така се избягва вредата от предозиране.\n Абсорбцията на минералите и утилизацията им в организма са в основата на специфично подбраните минерални съединения и степенното им раздробяване до молекули. Шуслеровите соли се резорбират от лигавицата на устната кухина и фаринкса, при което се избягват евентуални проблеми в усвояването им от страна на стомаха и чревния тракт. Те са хомогенни съединения, които директно се поемат и използват от организма, като освен това улесняват резорбцията на поетите с храната минерали.\n В учението за Шуслеровите соли се прави разлика между нуждата от минерали като градивен материал екстрацелуларно и функционалната им роля в клетката. С Шуслеровите соли се цели покриване на интрацелуларните нужди и индиректно повлияване на екстрацелуларната концентрация. Така те регулират минералния метаболизъм (резорбция, екскреция, концентрациони съотношения между отделните соли).\nЗначение на минералите за организма\nЖивотът е невъзможен без наличието на минерали и микроелементи. Животът на Земята се е зародил в богатата на минерални вещества морска вода. В хода на еволюцията разнообразните физико-химични свойства на разтворените във водата минерали и микроелементи са използвани за стабилизирането на развиващите се органични структури и приспособяването им към различни функции. Всички живи същества са зависими от непрекъснатия внос на минерали. Човешкият организъм си набавя минерални вещества чрез храната. Минералите участват във всички телесни процеси, например мускулни движения, костно изграждане, сърдечна дейност, кръвотворене, растеж. Освен това те повлияват трайността на храните и химичните реакции, настъпващи при преработката им.\nЗа разлика от витамините, които регулират биохимични реакции в организма, без да се метаболизират, минералните вещества често пъти се интегрират в химични съединения. Загубата им с изпражненията, урината и особено с потта обяснява повишените нужди в зависимост от вида, продължителността и интензитета на натоварване, както и от условията на околната среда.\nПовишена потребност възниква винаги при ускорена обмяна в организма. Това се отнася най-вече за стресови ситуации, физически натоварвания, заболявания, фази на растеж, бременност и кърмене и при нездравословни хранителни навици. При недостатъчен внос на минерали настъпват типични прояви на дефицит, но и повишеният прием на полезни сами по себе си съединения може да е вреден и да доведе до здравословни проблеми. Все пак само част от минералите и микроелементите са “есенциални” (жизненоважни).\nВсички важни въпроси\nШуслеровите соли регулират баланса на минерални вещества в организма ни, за да сме здрави и да се чувстваме добре. Но как по-конкретно въздействат те върху организма, в каква дозировка трябва да ги приемат възрастните и децата и на какво трябва да обръщаме внимание по време на лечение? На тези и много други въпроси отговаря нашият експерт.\nЛечителят Гюнтер Х. Хепен години наред практикува с Шуслерови соли. Той е автор на няколко книги за същността и приложението на популярните соли. 49- годишният лечител има приемни кабинети в гр. Тутлинген и гр. Бамберг, Германия.\nКаква е разликата между Шуслеровите соли и хомеопатията?\n- Хомеопатията действа на принципа на подобието. Което означава, че ако в неразредена форма веществото Belladonna/беладона (например) може да предизвика температура, когато се даде разредено, то ще успее да я понижи. За разлика от хомеопатията Шуслеровите соли функционират според физиологичните закономерности. Което означава, че лечението следи за смущения в правилното функциониране на организма вследствие недостиг на минерални вещества. Появи ли се мускулна треска, се препоръчват Шуслерови соли №7 Magnesium phosphoricum (Магнезиев фосфат), защото спазмите се дължат на дефицита на магнезиев фосфат в организма ни.\nНе може ли вместо Шуслерови соли да пия магнезий или калций под формата на разтворими таблетки?\n- При повишена нужда от минерални вещества, каквато е при спортистите например, разтворимите таблетки с магнезий или калций са важна добавка, защото те компенсират загубите на тези вещества. Но те не могат да се сравнят с Шуслеровите соли, чиято основна задача е да подкрепят важните лечебни процеси в организма.\nШуслеровите соли са определяни като „изключително фини”. Какво означава това?\n- За да се получат в съответното разреждане (т. нар. потенция) при смилане и стриване минералните соли се раздробяват изключително фино. Според откритието на д-р Шуслер само така е възможно максималното усвояване на солите от всяка клетка на организма.\nКафето, теинът, никотинът и алкохолът пречат ли на действието на Шуслеровите соли?\n- Наистина, хомеопатията изисква да се откажете от тези и други вещества. Защото при такива високи разреждания като нейните, от изходното вещество не се запазва почти никаква част. При тези т. нар. „високи потенции”, веществата все още продължават да действат възоснова на тяхната информация или вибрация. Но те са толкова фини, че други вещества като кофеин или никотин биха нарушили действието им върху организма. При лечение с Шуслерови соли не е задължително да се отказвате от каквото и да било, защото всяка от солите продължава да съдържа в себе си следи от изходното вещество.\nКак да избера подходящите Шуслерови соли за моите оплаквания и как да съм сигурна, че са най- правилните?\n- В справочниците за Шуслеровите соли има описания на различните оплаквания. За да можете да конкретизирате по- точно оплакванията си, препоръчвам да наблюдавате отделните симптоми и след това да изберете от регистъра най-подходящите соли. Ако те са били правилно избрани, при острите състояния ще се забележи подобрение още в близките няколко дни. При хронични заболявания може да са необходими 3-6 седмици. Ако не настъпи подобрение, значи или заболяването е доста интензивно и трябва непременно да се консултирате с лекар, или не сте избрали правилните соли.\nРазлична ли е дозировката на Шуслеровите соли при остри и при хронични заболявания?\n- Да. При остри заболявания трябва през първите два часа да взимате по една таблетка на всеки 5-10 минути. След това дозата може да се намали, приблизително до три пъти дневно по една таблетка. При хронични заболявания възрастните и децата над 12 години взимат по 1-2 таблетки 3-6 пъти дневно. Имайте предвид, че всички соли, които се приемат като самолечение, трябва да са с потенция D6. Изключение провят Шуслерови соли №1, 3 и 11, които се дават в потенция D12.\nНаблюдават ли се странични ефекти при приемането на Шуслерови соли?\n- Досега не са били наблюдавани странични действия. Няма и взаимодействия с други лекарства.\nАко личният лекар е предписал антибиотик, мога ли паралелно с това да пия и Шуслерови соли или трябва да изчакам края на антибиотичното лечение?\n- Предписаното лечение в никакъв случай не бива да се прекъсва. Допълнително приеманите соли обаче могат да окажат подкрепа срещу симптомите. Те ускоряват процеса на лечение и намаляват натоварването на организма от лекарствата.\nБременните жени могат ли да бъдат лекувани с Шуслерови соли?\n- Тези соли са най-оптималното решение за бременните жени! Те спомагат за отслабване на оплакванията и стимулират здравословното развитие на детето.\nТаблетките подходящи ли са и за диабетици?\n- Диабетиците също могат да пият Шуслерови соли. За тях важно да знаят, че една таблетка съдържа 0,021 въглехидратни единици, а 48 таблетки отговарят на 1 въглехидратна единица.\nНа какво да обръщаме внимание, когато даваме солите на деца?\n- Малките получават Шуслерови соли в същите потенции както възрастните. При децата на възраст под 12 години обаче дозировките са различни: при остри състояния те трябва да взимат по една таблетка на всеки 1-2 часа, при хронични състояния – по една таблетка 3-4 пъти дневно. Бебетата могат да приемат таблетките разтворени в малко вода, като така получената кашичка се намазва върху устните им. Кърмените деца получават солите през майчиното мляко (кърмачката е тази, която приема солите).


Роб Томас обяви нов албум и пусна новия си сингъл• © Меломан.бг\nСъздаден от Томас и продуциран от Бъч Уокър (Panic! At The Disco, P!nk), сингълът “One Less Day (Dying Young)” е наличен във всички дигитални платформи и е придружен от официален видеоклип, който е дело на режисьора Andy Morahan (George Michael, Elton John, Aerosmith, Guns N’ Roses).\n„Това е апел за живота и начинът, по който го живеем”, споделя Томас. „Да живееш още един ден е привилегия, която не всички получават, така че прави всичко, което можеш, с нещата, които живота ти предоставя.”\nРоб Томас ще отпразнува излизането на новия си албум ”Chip Tooth Smile” с лятното си турне в Северна Америка. Концертите ще започнат на 28 май в Red Bank, Ню Джърси, в центъра за изкуства Count Basie и ще продължи до началото на август.\nСвързани: Rob Thomas Роб Томас\tShare


CAT S60 Dual SIM на топ цена, характеристики, снимки — Brosbg.com\nСмартфон CAT S60 Dual SIM\n11891099 лв. - промоция\tНалични опции\n1099 лв. - в наличност\tКупи\nДългоочакваният S60 на CAT най-накрая е факт. Производителите, известни с изключително здравите си и издръжливи телефони, започнаха работата си върху smart телефони със защитните функции на базовите…\tВиж цялото ревю\n66 гласа\tХарактеристики\n1099 лв. - промоция\na-Si AHVA чувствителен на допир екран\n- Wi-Fi: 802.11 a/b/g/n/ac, dual-band, Wi-Fi Direct, DLNA, - CPU: Octa-core 1.5 GHz Cortex-A53hotspot\n- FLIR термална камера (Lepton module)\nРевю на CAT S60 Dual SIM\nДългоочакваният S60 на CAT най-накрая е факт. Производителите, известни с изключително здравите си и издръжливи телефони, започнаха работата си върху smart телефони със защитните функции на базовите си модели. Определено върховното творение до момента е S60 - перфектна комбинация между бърз функционален смартфон и защити от изтърване, прах, вода и какво ли още не. Моделът има стоманена рамка и се твърди от производителя, че може да издържи изпускане от 1.8 метра дори и върху бетон (все пак не съветваме да се правят крайни експерименти). Дисплеят на S60 е 4.7 инча IPS LCD, което го прави перфектен за употреба с една ръка, разделителната способност на екрана е HD - 720 x 1280, като има резистивен датчик, който Ви позволява да използвате тъч-а на смартфона си дори с мокри ръце или с ръкавици. Невероятна яснота и качество на картината дори на открито и под слънчева светлина, благодарение на предоставените 540 нита яркост, а стъклото е покрито с Corning Gorilla Glass 4 защита. Допълнителна екстра за употребата на смартфона на открито е вградения високоговорител, който може да възпроизведе звук до 105 децибела. CAT S60 продължава да изумява. Осем-ядрен Snapdragon 617 процесор с 1.5 GHz честота на ядро гарантира бързина и ефективност, а към него има предостатъчните 3 GB оперативна памет и 32 GB свободно пространство с опция за разширяване посредством microSD до 128GB. Разбира се операционната система е най-новата за момента - Android 6 Marshmallow. Най-интересните детайли на модела са на гърба на устройството. Там може да намерите 13 MP основна камера с двойна LED светкавица. Там се намира FLIR Lepton сензор, който може да работи заедно с основната камера и да предоставя кристално чиста топлинна карта. Резултата е изключително впечатляващ и може да помогне на хора от най-различни сфери : строители, водопроводчици, пожарникари, служби за сигурност и други. Телефонът разпознава температурните разлики до 30 метра разстояние. Не губете време - CAT S60 е с доста лимитирано производство и няма гаранция, че ще има за всеки. Бъдете сред първите!\tBrosBG, 10 януари 2017\nОще мобилни телефони Нов модел


dayscompressed: Неща от отдавна - Future prophecies\nНеща от отдавна - Future prophecies\nРеших да кача тук някои стари интервюта, които съм правила за "Ритъм" в онези две прекрасни години, когато имах честта да пиша за тях. Току някой си спомни за списанието формирало поне две поколения. Може би и други ритъмци ще им се прииска да направят същото...\nЩе гледам да качвам по едно на седмица в хронологичен ред, stay tuned!\nХибриди от бъдещето - Future Prophecies\nFuture Prophecies се изтърсват пред Блек Бокс направо от самолета, помъкнали всичките си техники в няколко черни сакчета. Въпреки умората от полета и притискащата ги наложителност да си наредят грамофоните и семплерите за нула време Ричард и Тони се съгласяват да се шмугнат в страничния вход на базара, където вече ги чака групичка журналисти. Времето е малко и не успявам да ги попитам някой неща за Норвегия и джаза, които отдавна ми се въртят в главата, но все пак получавам доста ясна представа как точно двамата Drum and Jazz бруталисти виждат нещата.\nПърво ще ви попитам как се забъркахте в това, как и кога се събра проекта Future Prophecies, колко време ви трябваше да се сработите и така нататък...?\nТони : В 1997 срещнах Ричард в един клуб в Осло, след гиг с тогавашната ми група Poetry . Бях чувал вече негови неща, харесваха ми и му предложих да работи с мен по едно от House парчетата на Poetry .\nРичард : Сработихме се веднага, бяхме на един акъл, харесваше ни да експериментираме заедно и музиката се получаваше много добре. Имаме горе-долу еднаква гледна точка за музиката – не признаваме отделните стилове, обичаме да експериментираме.\nТони : Да така е, не сме полагали някакви особени усилия да работим заедно, с хора като нас нещата не можеха да не тръгнат добре от само себе си. В един момент се спряхме на дръмендбейса, защото ни се стори най-силен и подходящ за опитите ни. Правим Hybrid sessions – програминг и живи инструменти, често работим с още музиканти.\nРаботите ли по други проекти в момента?\nТони : Не в момента не, преди съм имал много и най-различни проекти, техно, хаус, дори поп музика съм правил, но сега се занимавам само с Future Prophecies.\nРичард : Да, при това съвсем различен вид музика, но Future Prophecies постепенно избутват всичко останало на заден план.\nКаква част от музиката ви е предварително написана и репетирана, и каква се ражда в импровизация по време на лайфовете?\nТони : Измисляме я предварително. Това е нормално за елекронната музика – парчетата се пишат и после се пускат все пак.\nРичард : Да, все пак ако нещо се обърка или нещо ни прихване, импровизираме, но почти всичко е подготвено предварително, така или иначе ние непрекъснато свирим и записваме музика.\nРичард и Тони (един през друг) : Музиката си е просто музика, влияем се от добрата музика, независимо каква е поп, рок, джаз, електронна, просто всичко. Слушаме нова музика през цялото време.\nРичард, на теб специално Индия не ти ли повлия по нов начин?\nРичард : Не, аз си бях такъв още преди да замина, не заминах за Индия за да се променям, просто отидох на място, където мога да науча нещо ново – взимах уроци по бансури – това е един вид индийска флейта. Нямаше как да преживея огромна промяна за тази една година – още от преди това бях отворен за всякакви идеи.\nКаква беше първоначалната реакция към музиката ви, все пак вие правите нещо доста експериментално?\nТони : Добра, публиката ни хареса още в началото. Насочихме се към дръменд бейса а той изисква някаква степен на екстремност и грубост, добре му понасят експериментите. Публиката ни определено не беше от онази, която очаква “нормална електронна музика”. Не сме изненадали никого твърде много, с това че опитваме нови неща.\nМъртва ли е eлектронната музика в обичайния й вид?\nТони : Не, не мисля, по скоро вече е на всякъде.\nРичард : Точно така, електроника има във всички поп и рок парчета, нищо вече не се прави без електроника. Не може да се каже тогава, че електронната музика е мъртва – но пък става все по-трудно да се определи къде точно е границата между електронна и неелектронна музика. Вече никой не може да дефинира електронна музика като понятие, тя отдавна няма обичаен вид...\nтова е официалния им сайт\nПубликувано от яна пункина в 22:57 ч.\nЕтикети: Интервю, музика, Списание Ритъм, Future Prophecies


Portal:Български/Комуникация - openSUSE Wiki\nОбщноста на openSUSE - това са хора, готови да помагат.Ние ще помогнем и на Вас.Тук ще научите как да се свържете с други членове на общноста,да задавате въпроси и участвате в обсъждането на openSUSE и Linux.\n1 Портал за новини\n2 Пощенски списъци\n2.1 All mailing lists\n3 Чат (IRC)\n7 Социални мрежи\n9 Други методи за комуникация\nПортал за новини\nopenSUSE News - Това е мястото,където се представят всички новини относно openSUSE. Важните съобщения се изпращат и в списъка opensuse-announce, но този сайт има по широк обхват: той обхваща всички събития във вселената openSUSE.Всеки може да коментира тези новини , но ако желаете да публикувате нови статии трябва да си направите съответната регистрация.\nopensuse-announce мейл лист съдържащ важни съобщения за openSUSE.\nPlanet openSUSE съвкупност от новините на обществените блогове.\nПощенските списъци са един от начините за общуване с членовете на общноста в openSUSE.\nopensuse@opensuse.org - В този списък се прави основната част от техническата поддръжка и обсъждания; започнете от тук!По-голямата част от читателите в този списък комуникират на Английски език.Имайте предвид, че пощенския списък на поддръжката е много активен и може да Ви изпрати повече от 100 съобщения на ден!\nopensuse-project@opensuse.org - Пощенски списък ,в който се обсъждат нетехническите страни на дистрибутива openSUSE и общноста. Присъединете се!\nList of mailing lists-статията съдържа кратко въведение и връзки за по-лесно записване (абониране),отписване , помощ и връзка до архивите на този списък.Има и раздел за често задавани въпроси.\nMailing lists subscription обяснява всички налични възможности за абонамент и дава техническа информация относно записването,отписването и други.\nПощенски списъци-нетикет е статия, която обяснява правилната етикеция (нетикет) в нашите пощенски списъци,с цел подпомагане на новите потребители.\nInternet Relay Chat (IRC) - това е чудесен начин да общувате с общноста на openSUSE в реално време. За IRC се използват популярни програми, като Konversation, Kvirc, X-Chat или клиенти за мигновенни съобщения, които поддържат протокола IRC. Всички те са включени в openSUSE. Въпреки че общуването е в "обща стая", Вие имате възможността и да разговаряте насаме с някой от участниците.\nТова е основният канал - за да се включите просто кликнете върху този #opensuse линк!\nЗа да проверите списъка с всички канали IRC и поддържаните други езици вижте IRC list.\nАко сте нови в IRC научете повече от IRC за новобранци.\nФорумите са още един способ за активно взаимодействие с общноста.Там Вие можете да обсъждате проблеми с други членове на общноста,да задавате въпроси и да споделяте опит.Най лесно можете да получите достъп до форумите,като използвате браузър. Подробна информация ще намерите в статията на Уикипедия Интернет форум\nОфициалните форуми на openSUSE се намират тук и са наследили знанията и опита от предишните независими форуми, които се сляха с проекта openSUSE.Форумите вече имат редица подфоруми на други езици:\nЗа да видите списъка с всички други уеб форуми, проверете тук-Forums list.\nИзберете някои форум от горния списък и се включете смело още сега! Ние приветстваме вашето участие.\nOpenSUSE предлага множество сайтове,които да отговарят на вашите нужди. Тук са най-важните от тях:\nБлог - това е Web-сайт, в който членовете от общноста на OpenSUSE публикуват статии за проекта:\nopenSUSE Lizards, point of aggregation for openSUSE members blogs related to technical aspects of distribution and included software.\nПовече информация относно openSUSE и социалните мрежи има на страница Social media contacts.\nСледващите препратки са за групите на openSUSE в социалните мрежи :\nОбщността на openSUSE разговаря и комуникира в openSUSE Connect ,нашата собствена социална мрежа.\nГрупа openSUSE в Twitter\nopenSUSE on Google+\nЖурналистите могат да се свържат с нашия press team(прес-екип) на този email.\nЗа да докладвате за проблем с този сайт или инфраструктурата на openSUSE, се свържете с admin@opensuse.org. Моля, обърнете внимание,че това не е имейл адрес за техническа поддръжка! Използвайте една от опциите, показани по-горе, ако имате нужда от техническа поддръжка.\nЗа да заявите промоционални DVD-та и/или други материали, посетете нашата промо-DVD страница. PromoDVD page.\nЗа да намерите представител на openSUSE във вашия район, вижте нашата страница Списък с представители.\nСъществуват множество други способи за общуване между потребителите на openSUSE :\nБългарски сайт за Линукс с форуми по темата http://www.linux-index.org/\nWikis, чудесен източник на документация.За повече инфо Вижте този сайт, openSUSE.org също и уебсайта на Общността OpenSuse: openSUSE-Community.org.\nRetrieved from "https://languages.opensuse.org/index.php?title=Portal:Български/Комуникация&oldid=4545"\nThis page was last modified on 22 December 2012, at 07:23.\tThis page has been accessed 8,705 times.


Възможности за партньорство обсъдиха кметовете на Вардим и румънското село Бригадиру – Труд\nВъзможности за партньорство обсъдиха кметовете на Вардим и румънското село Бригадиру\n14.07.2017 • 14:06\nРумънска делегация, водена от кмета на село Бригадиру Кристиян Кисак бе на работно посещение в Свищов. Групата бе приета от кмета на Общината Генчо Генчев и кметът на село Вардим Сенка Добрева. На среща в Гербовата зала на административната сграда бяха обсъдени възможностите за партньорство между Вардим и Бригадиру.\nКристиян Кисак сподели, че отдавна има желание за работа по съвместни проекти с Община Свищов и в частност със село Вардим. Кметът на румънското село пожела да почерпи от успешния опит на Община Свищов по работа с европейски проекти. Бяха коментирани различни възможности за бъдеща съвместна дейност между румънското и българското село.\nБригадиру е едно от сравнително големите села в северната ни съседка. Населението му е близо 4000 човека, като основно местното население се занимава със зеленчукопроизводство и градинарство.\nСлед срещата в сградата на Община Свищов групата посети на място и село Вардим. Кметът Сенка Добрева показа на гостите бреговата ивица, разказа им за остров Вардим и за програмите, по които се работи в момента.


Защо са популярни сглобяемите къщи, предимства и недостатъци на сглобяемите къщи\nИскате да живеете в самостоятелна къща, но се ужасявате от всички строителни дейности и най-вече майсторите, които създават повече неприятности, вземат много пари, а след тях се налага да ремонтирате или да викате други, които да оправят техните грешки…? Да, така е, да си имаш работа с майстори няколко месеца и дори години, е все едно да се превърнеш в самоходен инфаркт, качващ се понякога и на моторетка.\nНапоследък се налага ефективността на сглобяемо строителство - сглобяеми къщи - нови технологии, отличаващи се с приложение на естествени материали, с минимални или без химична обработки. Използва се дървесина, която не може да се имитира по отношение на способност на носене, трайност, тегло и цена. Количеството мокри процеси при сглобяеми къщи е минимално. В резултат на всичко това те се произвеждат с възможно най-добри показатели на строителната наука - физика и статика, при това на значителни конкурентни цени.\nДнешното сглобяемо строителство предлага къщи – мечти. Те са с модерна архитектура, екологично чисти, без специални изисквания към терена и атмосферните условия, функционално разпределение, имат висока степен на пожароустойчивост, земетресения и влажност, те са по-добре топло- и звуко- изолирани.\nДали имат недостатъци тези сглобяеми къщи? Все още съвременните технологии не позволяват демонтиране и повторно сглобяване на друго място на тези къщи, без да се нарушат завършващите слоеве. Макар че е възможно, ако след това се направят довършителни работи и леки ремонти.\nКаква е цената на новите сглобяеми къщи? Стойността се определя в зависимост от етажността, избраното скеле и елементи, техният материал, вида на покритията и довършителните работи, степента на завършеност. Всичко това е по избор на клиента. Колко все пак би струвала една такава къща? Както казахме – всичко зависи от изискванията на клиента и материалите. Как се извърша плащането? Естествено може да е наведнъж и на части - 30% при подписване на договор; при започването на монтажа; при завършен груб монтаж; и 10% при издаване на обекта. Съществуват и други варианти по договореност.


7 ноември 2017 15:11 5933 прочитания\nДнес Москва разполага с мрежа от корпоративни олигархични институции, подчинени на "вертикалата на властта".\nРусия търгува с влияние от поне столетие\nПитам се кога поредното разкритие за руско финансово участие в търговия с влияние ще престане да бъде новина. Всеки, който познава, макар и отчасти, целеполагането на руските специални служби, не може да бъде изненадан от нито едно от тези разкрития. Чрезвичайната комисия - ЧК, е първата шпионска структура в света, която надхвърля многократно целите на едно обикновено разузнаване.\nДо създаването на ЧК и Коминтерна разузнаването е информационна служба, която кротко събира информация за други държави и властови структури в полза на своите национални институции и интереси. ЧК и Коминтернът са създадени, за да организират мащабни "оперативни мероприятия" - най-вече диверсии на чужда територия - с цел реализация на интернационалната стратегия на новоучредената болшевишка империя. Първите мащабни оперативни мероприятия са Спартакисткото въстание в Германия (1919 г.), "Съветската република" на Бела Кун в Будапеща (1919 г.) и септемврийския метеж в България (1923 г.).\nПо време на студената война КГБ се състезава с новоучредената американска агенция ЦРУ за дестабилизиране и присъединяване към комунистическия блок на държави и територии от т.нар. Трети свят. Америка не притежава държавно външно разузнаване до началото на Втората световна война, а ЦРУ е създадено за неутрализиране на мащабната агресивност на Москва в следвоенния свят. До разпадането на Съветския съюз проникването на КГБ (сега ФСБ) в корпоративния свят е обективно ограничено поради факта, че комунистическият колос притежава само държавни институции - а не независими компании. Агентите на КГБ и ГРУ могат да се маскират и да проникват навсякъде, но легендирането им като независими бизнесмени или финансисти е по-трудно.\nДнес Москва разполага с разгърната мрежа от корпоративни олигархични институции, подчинени на "вертикалата на властта", които могат легитимно и открито да се регистрират и да функционират навсякъде по света. Изпълнението на специализирани задачи по търговия с влияние е особено лесно на територията на САЩ, които са уникална държава с възможността, която законово предоставят на външни за страната сили и интереси да лобират пред федералните институции за постигане на определени цели.\nГлобалният свят представлява гъсто изплетена мрежа от финансово-корпоративни институции, държавни стратегии и инфраструктури на организираната глобална престъпност, като границите между тези различни по дефиниция играчи са силно размити в гостолюбивите офшорни зони до степен на неразпознаваемост. Феликс Едмундович Дзержински можеше само да мечтае за подобни богати възможности за проникване в "територията на врага" и за осъществяване на крупни мрежови игри, конструирани от високо професионалните експерти във и около Кремъл.\nЕдва ли някое мафиотско лоби е накарало министъра да облагодетелства зет си.\nРокадата в здравното министерство\nМоралът е нещо относително\nОт поредната оставка на поредния министър на здравеопазването мина повече от седмица и кой ли вече не се изказа за нея. Тук няма да чуете извинение, а само всевъзможни оправдания.\nПървото и най-често повтаряно оправдание бе формулирано от самия лидер на мнозинството в парламента още преди оставката да бъде подадена: "Законът е спазен, тук вече можем да говорим за моралната страна." Наистина, сред изредените в Закона за конфликта на интереси "свързани лица" не е посочено фактическото съжителство с роднини по права линия (в случая - бащата на внука на министъра няма формален брак с дъщеря му). От друга страна обаче, в момента на сключване на първия договор фирмата, спечелила обществената поръчка, няма задължителните по друг закон регистрации.\nТака вече цяла седмица тече процес на масирано героизиране на главното действащо лице. Почти всеки изказал се не пропусна да отбележи, че става дума за: "много достоен български офицер", "достоен човек", "стойностен човек", "изключително достоен колега с качества и като лекар, и като човек", "много качествен администратор и лекар". И всички забравиха простия въпрос: морално ли е благодарение на служебното си положение да облагодетелстваш близките си с публични средства (макар и вероятно в рамките на закона).\nНякои казват, че случаят бил отдавна известен, а телевизията, излъчила репортажа, изпълнявала "поръчка", "активно медийно мероприятие", спуснато отгоре. Само че въпросът защо точно сега медията се е сетила да изпълни (при това съвсем професионално) присъщата си мисия с нищо не променя фактите около въпросните обществени поръчки и по никакъв начин не може да послужи като морално оправдание за действията на техния поръчител. Други съзират дългата ръка на "икономическите лобита и мафии", чиито интереси били засегнати от министъра. Само че едва ли някое от тях е накарало насила някогашният директор да облагодетелства зет си.\nТрети залагат на политически сценарии, като има два основни варианта. В единия опозицията и (чрез свои подчинени) президентът отдавна събирали компромати и ги вадели точно сега, за да дискредитират правителството. В другия вариант, неизвестно заради какво, министърът бил станал неудобен за днешната власт и тя му "скроила шапка". Само че и тези сценарии, независимо дали са верни или не, с нищо не променят фактите и не оправдават действията на някогашния директор, който по времето на въпросните обществени поръчки не е знаел нито за европредседателството, нито за бъдещия си министерски пост.\nБългарското общество е толкова често подлагано на тази подмяна, че вече започва да не я забелязва. Тази подмяна внушава, че моралът е нещо относително. Че тук всичко е позволено, стига да не те хванат или да не ти скроят някой номер.\nНо пазете достойнството на нормалните руски хора, способни на критично мислене.\nСарказмът е най-силната реакция на руското изопачаване на историята\nНяма никакъв смисъл да се спори с този руски историк, който свърза конкретна битка на Съветската армия през 1943 със спасяването на евреите в България. Няма смисъл да се надявате, че това, което казвате, ще влезе в главите на хора, които са толкова индоктринирани, че за тях истината не е функция на знания и факти, а на целесъобразност. Съгласно проведено неотдавна допитване до общественото мнение в Русия само 17% от росийските граждани имат способност за критическо мислене. Не случайно подкрепата на Путин е в останалата част.\nЗатова с логика и истина няма да стигнем далеч. Руското посолство ще се чуди как да съчетае дълга си да защитава "Родината", а ние ще се възмущаваме все повече и повече от поредния (а те са безчет) лишен от разум "историк". Ако знаете на какви абсурди съм се наслушал и начел в медиите и в "научните" им институции.\nЗатова иронията и сарказмът са най-силните реакции. Най-вече рисувайте това, което не Ви харесва като съветско тоталитарно наследство. Нека се възмущават. Това е асиметричен отговор - по каноните на тяхната дипломация. Иначе утре ще се окаже, че победите на Съветската армия при Сталинград и Курск са определи възможността на жените по това време да зачеват или на Слънцето да изгрее. Вицове и майтапи - така няма да се ядосвате. Но пазете достойнството на нормалните руски хора - на тези с нормалното мислене. Бъдете прецизни.\nВиж, казаното от Захарова е позиция. Която изисква професионална и подлежаща на ескалация реакция в случай на незадоволителен отговор. Най-голямата илюзия на нашите власти и медии, които искат да потулят набързо случая с тезата, че сме получили извинение или разяснение (защото руските власти никога няма да допуснат подобна квалификация - извинение), е да си мислят, че дотук свършват "инфохибридните бомби", които пускат от Москва. Това не Ви е импровизация, а стратегия и нейната реализация.\nвлияние мислене интереси мрежа свят институции КГБ Москва


Landhäuser Waase - НАЙ-НИСКИ ЦЕНИ от agoda.com\nВиж всички 36 места за настаняване в Ummanz.\nNeue Strasse 14 B/C, West-Rugen, Ummanz, Германия, 18569 - Много добро местоположение - вижте на картата\nПовече за Landhäuser Waase\nРазположен на централно място в Ummanz, Landhäuser Waase е идеално начало за Вашaта екскурзия из Уманц. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nLandhäuser Waase предлага безупречно обслужване и необходимите удобства, за да удовлетвори гостите си. Хотелът предлага достъп до широк спектър от услуги като семейна стая, Wi-Fi връзка в общите части, паркинг, допускане на домашни любимци.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор с LCD/плазмен екран, балкон/тераса, хладилник, душ, пералня. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като градина, водни спортове (немоторизирани), риболов, тенис на маса, конна езда. Когато търсите удобно и комфортно място за настаняване в Уманц, изберете Landhäuser Waase, който ще се превърне във втория Ви дом.


ЦСКА с първа точка в Европа | 7dnifutbol.bg\n7 Дни Футбол > ЦСКА > ЦСКА с първа точка в Европа\n117 21:44ч. - 30.09.2021\nЦСКА записа първа точка в Европа. В мач от втория кръг на Лигата на конференциите столичани извъртяха 0:0 с норвежкия шампион Бодьо/Глимт.\nНа Националния стадион ЦСКА започна много офанзивно и на няколко пъти застраши вратата на съперника в първия четвърт час, залагайки на преса и бързи атаки по фланговете. След 20-ата минута гостите започнаха да поглеждат по-уверено към вратата на ЦСКА и опитаха да застрашат Бусато при два корнера. В следващите минути ЦСКА отново натисна, но удари на Греъм Кери и Юрген Матей не намериха целта.\nПоловин час след началото на срещата норвежците пропуснаха най-чистото си положение след колеблива намеса на Бусато в борбата за центрирана топка, но всичко се размина без последствия. Десет минути след това Бодьо/Глимт отново имаше възможност да застраши вратата на ЦСКА, но Ерик Ботхайм стреля неточно.\nВтората част започна по подобие на първата – с натиск на ЦСКА, но “червените” така и не стигаха до точен удар. Норвежците пък отвърнаха с опит за извеждащ пас зад гърба на отбраната на “армейците”, но Бусато излезе и се намеси в 59-ата минута.\nБодьо/Глимт можеше да поведе в 65-ата минута след пробив на Солбакен, който преодоля Бусато, но защитникът на ЦСКА Иван Турицов изчисти топката пред голлинията. Последваха още силни минути за съперника на ЦСКА, но без точен удар към Бусато.\nЦСКА вдигна оборотите и пропусна прекрасна възможност да поведе в 86-ата минута, но ударът на Кайседо беше спасен.\nВ края ЦСКА вдигна оборотите и притисна Будьо в собствената му половина в търсене на попадение. Атаките на възпитаниците на Стойчо Младенов, който се надяваше на лесна победа, идваха основно чрез бързите играчи по фланговете. В 90-ата минута играч на норвежците се срина на тревата и това доведе до влизане на медицинския щаб на норвежкия тим. Мако след това гостите вкараха гол във вратата на Бусато. Реферът Александърс Ануфриевс първо посочи центъра, но след няколко секунди размисли. Оказа се, че голмайсторът Ерик Ботхайм е извършил нарушение в атака и така двете нули на таблото останаха непроменени.\nБоби Михайлов ласкае Гриша Ганчев и ЦСКА 29.09.2021